Kaweruh olah praja [politik], kaweruh olah kaprajuritan [militer], bebakulan [bisnis], tetanen [agrikultur], yeyasan [arsitektur], manawi tuking kaweruh punika wau saking Amerika temahan badhe kaanggep sarwa linangkung saestu, dening sawatawis tiyang. Lampahing “kamajengan” [mawi tandha petik] mliginipun ing babagan olah cara [teknologi] pancen rikat sanget bebasan nginanga durung abang, idu durung asat, jleg sampun dumugi pucuk.